钦定古今图书集成/明伦汇编/家范典/第101卷 > 吕柟语录 > 《春官外署语》
## 钦定古今图书集成/明伦汇编/家范典/第101卷 > 吕柟语录 > 《春官外署语》

胡材问：“祭止高祖，《礼》之制也。宗子世数多速，及如宗
子易世，而高祖之上当祧，有叔伯父者，视高祖以上
之祖犹为高祖也，则将祧之于彼以祀之也乎？”曰：“祧
之于彼而祀之，礼也。己亲尽，彼亲未尽也。可以己而
绝彼乎？”曰：“苟于彼也亦亲尽，则祧矣。祧而藏之于墓
所，礼与？”曰：“礼也。”

初，旦问于材言：“祠堂之祭，可及伯叔祖父母、伯叔父
母否？”材应之曰：“继别为小宗，伯叔祖父母、伯叔父母
自有为之祭者矣。其可祭者，其子姓同居与无后者
乎？”问于先生，先生曰：“是也。然初氏闻其族人亦多支
庶，有不能祭者，为是而不忍启东之厚也。吾尝谓父
母之多男子者，众子贫，一子富。富者岂可以众子之”
贫而缺父母之养哉？伯叔父母有不能祭者，聚其子
孙同祭之可也。